**JUDEŢUL SUCEAVA**

**MUNICIPIULUI CÂMPULUNG MOLDOVENESC**

**Direcția administrație publică - Compartiment resurse umane**

**Nr.\_\_\_\_\_\_\_\_ din \_\_\_\_martie 2022**

RAPORT DE SPECIALITATE

la proiectul de hotărâre privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică

Iniţiator: Primarul municipiului Câmpulung Moldovenesc.

În conformitate cu prevederile art. 11 din Legea cadru nr. 153 din 28 iunie 2017 privind salarizarea personalului plătit din fonduri publice, cu modificările și completările ulterioare, stabilirea salariilor se propune de către ordonatorul de credite conform nomenclatorului de funcții și se aprobă de Consiliul Local.

Potrivit prevederilor Hotărârii de Guvern nr. 1071/04.10.2021, în anul 2022, toate drepturile şi obligaţiile stabilite potrivit legii se determină prin raportare la nivelul de 2.550 lei al salariului de bază minim brut pe ţară garantat în plată.

În anul 2022, începând cu drepturile aferente lunii ianuarie, conform prevederilor art. I alin. (2) din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, indemnizațiile lunare pentru funcțiile de demnitate publică, se mențin la nivelul aferent lunii decembrie 2021.

Pentru toate celelalte salarii de bază (și coeficienţii aferenţi) sunt stabilite/ stabiliţi sub nivelul indemnizaţiei de viceprimar, respectiv sub nivelul coeficientului aferent funcţiei de viceprimar.

Salariile de bază aferente fiecărei funcții, grad/treaptă profesională pentru gradația 0, se stabilesc prin înmulțirea coeficientului din anexă la prezenta hotărâre cu salariul de bază minim brut pe țară garantat în plată în vigoare (prin raportare la salariul de bază minim brut pe țară garantat în plată, prevăzut la art. 164, alin. 1 din Legea nr.53/2003 – Codul muncii republicată, cu modificările și completările ulterioare).

Salariile de bază sunt diferenţiate pe funcţii, grade/trepte și gradaţii. Fiecărei funcţii, fiecărui grad/treapta profesionala îi corespund 5 gradaţii, corespunzătoare tranșelor de vechime în muncă, cu excepţia funcţiilor de demnitate publică și a funcţiilor de conducere pentru care gradaţia aferentă tranșei de vechime în muncă este inclusă la nivel maxim în salariul de bază/indemnizația lunară, conform art. 10 alin (2) și art. 19 din Legea-cadru nr. 153/2017.

Prin noua grilă de salarizare este propusă o majorarea salarială de 10 % aplicabilă funcționarilor publici și personalului contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică.

Ca urmare a celor enumerate anterior, Compartimentul resurse umane consideră că în forma propusă, proiectul privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență Persoanelor și Centrul Național de Informare și Promovare Turistică

este *oportun și necesar*.

**aAvizat, Compartiment resurse umane**

**Dir. ex. Crăciunescu Diana – Mihaela Botea Cătălina Mariana**

|  |
| --- |
|  |